Fis-17 ta' Ġunju 2016, il-Kunsill ikkonkluda, f'isem l-UE, ftehim internazzjonali dwar l-espansjoni tal-kummerċ fi prodotti tat-teknoloġija tal-informazzjoni. jestendi l-kopertura tal-prodotti fi ftehim tal-1996 biex jiġu riflessi l-iżviluppi teknoloġiċi. Intlaħaq qbil dwaru f'Nairobi fis-16 ta' Diċembru 2015 fil-marġini tal-għaxar konferenza ministerjali tal-Organizzazzjoni Dinjija tas-Saħħa. It-test jikkommetti 50 parti, inkluż it-28 stat membru tal-UE, biex ineħħu t-tariffi minn fuq il-prodotti tal-IT f'erba' stadji fuq perjodu ta' tliet snin li jispiċċa fl-1 ta' Lulju 2019. Kull waħda mill-partijiet ippreżentat skedi għat-tneħħija tat-tariffi. Huma jaqblu wkoll li jintensifikaw il-konsultazzjonijiet dwar l-ostakli nontariffarji fis-settur tal-IT. Prodotti addizzjonali Il-Ftehim tal-1996 dwar l-IT ġie oriġinarjament konkluż minn 29 parti, u l-għadd tagħhom kiber għal 82 minn dakinhar 'l hawn. Il-parteċipazzjoni issa tirrappreżenta madwar 97% tal-kummerċ dinji fi prodotti tal-IT. Il-ftehim il-ġdid ikopri 201 prodott ieħor, li skont il-WTO huma stmati għal aktar minn fis-sena. Dawn jinkludu semikondutturi, sistemi tan-navigazzjoni bil-GPS, magni ta' immaġni b'reżonanza manjetika, makkinarji għodda għall-manifattura taċ-ċirkwiti stampati, satelliti tal-komunikazzjoni u touchscreens ta' ġenerazzjoni ġdida. Il-ftehim il-ġdid ġie nnegozjat mill-Kummissjoni fuq il-bażi ta' mandat mogħti mill-Kunsill f'Lulju 2009. Fit-8 ta' Ġunju 2016, il-Parlament Ewropew ta l-approvazzjoni tiegħu għall-konklużjoni tal-ftehim mill-UE. Id-deċiżjoni li jiġi konkluż il-ftehim ittieħdet mingħajr diskussjoni f'laqgħa tal-Kunsill Affarijiet Ekonomiċi u Finanzjarji. Deċiżjoni tal-Kunsill ta' Ġunju 2016 dwar il-konklużjoni tal-ftehim dwar it-teknoloġija tal-informazzjoni Dikjarazzjoni ta' Diċembru 2015 dwar l-espansjoni tal-kummerċ fil-prodotti tat-teknoloġija tal-informatika Ara l-paġna tal-laqgħa